Եվգենի Զայցև (նկարիչ)

**Եվգենի Զայցև** (), ), Բելառուսական Խորհրդային Սոցիալիստական Հանրապետության ժողովրդական նկարիչ (1964 թվական), ԽՍՀՄ գեղարվեստի ակադեմիայի թղթակից-անդամ (1973 թվական):

## Կենսագրություն
Ծնվել է 1907 թվականի դեկտեմբերի 21-ին Վիտեբսկ նահանգի Նեվել քաղաքում` փոստային աշխատողների ընտանիքում:1941

Սովորել է Մարկ Շագալի արվեստանոցում (1920 թվական), 1926-1930 թվականներին` Վիտեբսկի գեղարվեստական ուսումնարանի խեցեգործության և գեղանկարչության բաժնում` Նիկոլայ Միխոլապի, Վալենտին Վոլկովի, Միխայիլ Կերզինի, Մարինա Լեբեդևայի մոտ: Գերազանց ավարտել է Լենինգրադի Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի գեղանկարչության ֆակուլտետը (1930-1937 թվականներ), որտեղ նրա ուսուցիչները եղել են Ալեքսանդր Օսմյորկինը, Կուզմա Պետրով-Վոդկինը և Պավել Նաումովը:

1938 թվականից աշխատել է Բելառուսում. վարել է երիտասարդ նկարիչների որակի բարձրացման դասընթացները, ակտիվորեն ցուցահանդեսների է մասնակցել, Բելառուսի օպերայի և բալետի ազգային թատրոնում որմնանկարներ է նկարել, որոնք կորել են: 1940 թվականից եղել է Բելառուսի նկարիչների միության անդամ: 1948-1950 թվականներին եղել է Բելառուսի նկարիչների միության վարչության նախագահ:

1943-1944 թվականներին աշխատել է Մոսկվայի պարտիզանական շարժան շտաբում, մասնակցել է «Պարտիզանական մահակ» հրատարակչության և «Ջախջախում ենք ֆաշիստական գարշելի արարածներին» երգիծական թերթ-պաստառի ձևավորմանը:

Աշխատել է հաստոցային գեղանկարչության ոլորտում` սյուժետային-թեմատիկ նկարների ժանրում: Բազմաթիվ պատկերավոր թեմատիկ նկարների հեղինակ է, որոնք նվիրված են Խորհրդային իշխանության և Հայրենական մեծ պատերազմի համար պայքարի պատմությանը, ինչպես նաև` դիմանկարներ և բնանկարներ:

Մահացել է 1992 թվականի սեպտեմբերի 13-ին Մինսկում:

[ԽՍՀՄ-ի նամականիշը. Եվգենի Զայցևի «Երիտասարդ պարտիզան»-ը ([1943 թվական)]]

## Ստեղծագործություն
Ստեղծագործություններ. «Չապաև» դիպլոմային նկարը (1937 թվական), «1920 թվականին Կարմիր բանակի մուտքը Միսնկ» (1940 թվական, չի պահպանվել); «Հերոսի հուղարկավորությունը» (1946 թվական), «Բրեստյան ամրոցի պաշտպանությունը 1941 թվականին» (1950 թվական), «Կոնստանտին Զասլոնով» (1957 թվական), «Ալբանական շարք» (1958 թվական), «Ռեքվիեմ» («Իլիչի երդումը»; 1970 թվական)` բոլոր ստեղծագործությունները գտնվում են Բելառուսի գեղարվեստական թանգարանում, «Իմ Հանրապետությունը Հայրենական կրակի մեջ է» տրիպտիխը (1963-67 թվականներ), «Անմոռանալիները» (1975 թվական), պատանի պարտիզանի դիմանկարները (1943 թվական), պարուհի` Ա. Վ. Նիկոլաևան, բելառուսցի քանդակագործ` Ա. Անիկեյչիկը:

Ի. Տիխոնովի հետ միասին, Մինսկի «Պիոներ» կինոթատրոնում կատարել է մոնումենտալ կոմպոզիցիա:
Պատկեր:Decorative_mosaic_panel_in_Minsk_Puppet_Theatre_01.JPG
Պատկեր:Decorative_mosaic_panel_in_Minsk_Puppet_Theatre_02.JPG
Պատկեր:Decorative_mosaic_panel_in_Minsk_Puppet_Theatre_03.JPG
Պատկեր:Decorative_mosaic_panel_in_Minsk_Puppet_Theatre_Eugeny_Zaitsev.JPG


## Մրցանակներ
[մինի|280x280փքս|<small>Բելառուսի Հանրապետության «Եվգենի Զայցևի ծննդյան 100-ամյակը» օրիգինալ նամականիշով ծրար, որը թողարկվել է [2008 թվական|2008 թվականի հունվարի 17-ին]]

* Հոկտեմբերյան Հեղափոխության շքանշան (31.12.1987)
* Հայրենական պատերազմի շքանշան (11.03.1985)
* Աշխատանքային կարմիր դրոշի շքանշան
* Ժողովուրդների բարեկամության շքանշան
* «Պատվո նշան» 2 շքանշան (20.06.1940, բելառուսական թատերական և երաժշտական արվեստի զարգացման գործում ակնառու ծառայությունների համար; 25.02.1955)
* մեդալներ
* Բելառուսական Խորհրդային Սոցիալիստական Հանրապետության Գերագույն խորհրդի 5 հրովարտակ:

## Գրականություն
* Энцыклапедыя гісторыі Беларусі: У 6 т. Т. 3.: Гімназіі — Кадэнцыя / Рэдкал.: Г. П. Пашкоў (гал. рэд.) і інш. — Мн.: БелЭн, 1996. — 527 с. — 10 000 экз. — ISBN 985-11-0041-2
* 
* 

## Ծանոթագրություններ

## Արտաքին հղումներ
* Образы эпохи: Евгений Алексеевич ЗАЙЦЕВ на сайте Բելառուսի ազգային գեղարվեստական թանգարան
* 

 
Կատեգորիա:20-րդ դարի նկարիչներ
Կատեգորիա:Անձինք նամականիշերի վրա
Կատեգորիա:Խորհրդային նկարիչներ